খাদিজা বিনতে খুওয়াইলিদ
খাদিজা বিনতে খুওয়াইলিদ ( আরবি: خَدِيجَة بِنْت خُوَيْلِد, প্রতিবর্ণীকৃত: খাদিজাতু বিনতে খুওয়াইলিদ ; আনু. ৫৫৫ – ৬২০) ছিলেন ইসলামের নবী মোহাম্মাদ সা. এর প্রথম স্ত্রী এবং প্রথম ইসলাম গ্রহণকারী ব্যক্তি। তিনি সাধারণত খাদিজা বা খাদিজাতুল কুবরা নামে পরিচিত। খাদিজা ছিলেন মক্কার কুরাইশ বংশের নেতা খুওয়ালিদ ইবনে আসাদের কন্যা এবং নিজ প্রচেষ্টায় সফল একজন ধনাঢ্য ও ব্যবসায়ী মহিলা। খাদিজাকে মুসলমানরা উম্মুল মুমিনিন (মুসলমানদের মাতা) বলে উল্লেখ করে থাকেন এবং তাঁর নামের শেষে সম্মান ও প্রার্থনা হিসেবে সালামুল্লাহি আলাইহা (سَلَامُ ٱللَّٰهِ عَلَيْهِ তার উপর শান্তি বর্ষিত হোক) বলে থাকেন। তিনি ইসলামে অন্যতম গুরুত্বপূর্ণ মহিলা ব্যক্তিত্ব এবং সকল মুসলিম খাদিজা বিনতে খুওয়াইলিদ, ফাতিমা, আসিয়া ও মরিয়ম বিনতে ইমরান এই চারজন নারীকে অত্যন্ত মর্যাদাবান, জান্নাতী রমণী হিসেবে সম্মান করে থাকেন। মুহাম্মাদ সা. পঁচিশ বছর তার সাথে বিবাহ বন্ধনে আবদ্ধ ছিলেন এবং তার জীবদ্দশায় অন্যকোন স্ত্রী গ্রহণ করেননি। হোক নবী (সাঃ)-য়ের ভালোবাসা পাওয়া ও তাকে মানসিক প্রশান্তি প্রদান,সকল ক্ষেত্রে সঠিক পরামর্শ,সম্পদ অর্থবৃত্ত ও সময় দিয়ে ইসলামের খেতমদ ও নবী (সাঃ)-য়ের সহযোগীতা অথবা ৭ জন সন্তান জন্মদান করে নবী সাঃ)-য়ের বংশধরদের পৃথিবীতে আনা সকল ক্ষেত্রেই তিনি ছিলেন সর্বগুনে গুনান্বিত সর্বশ্রেষ্ঠ নারী ও নবী (সাঃ) সবচেয়ে প্রিয় স্ত্রী।যেমনটা পরবর্তীকালে আর অন্য কোন স্ত্রীর ক্ষেত্রে দেখা যায় না।খাদিজা (সাঃ)-য়ের প্রতি নবী (সাঃ)-য়ের ভালোবাসা ছিল এমন যে খাদিজার ইন্তেকালের বহু বহু বছর পর পর্যন্ত নবী (সাঃ) উনার কথা বার বার স্বরণ করতেন।এমনকি বাড়িতে ভালো খাদ্য রান্না হলে নবী (সাঃ) তা খাদিজা (সাঃ)-য়ের বান্ধুবীদের বাড়িতে পাঠাতেন।নবী (সাঃ)-য়ের অগাধ ভালোবাসায় উনার বাকি স্ত্রীরা প্রায়ই অভিযোগ করলে তিনি (সাঃ) তাদেরকে খাদিজার বিশেষত্ব ও সকলের উপর তার শ্রেষ্ঠত্বের কথা বলে থামিয়ে দিতেন।